[pic] |kunsill lokali taL-Imqabba 29, triq il-parroċċa, l-imqabba mqb 1512 e-mail: mqabba.lc@gov.mt website: www.mqabba.gov.mt / www.lc.gov.mt | | Minuti tal-laqgħa numru tlieta (3) tal-Kunsill Lokali tal-Imqabba li nżammet nhar it-Tnejn, 19 ta' Awwissu, 2019 fis-6.30pm, fil-Bini Amministrattiv tal-Kunsill Lokali tal-Imqabba, 29, Triq il-Parroċċa, l- Imqabba. PREŻENTI: Omar Farrugia Sindku Grace Marie Zerafa Viċi Sindku Owen Sciberras Kunsillier Henry Zaffarese Kunsillier Nathan Aquilina Ambaxxatur taż-Żgħażagħ Anthony Bonello Deputat Segretarju Eżekuttiv Is-Sindku ppresjeda l-laqgħa u qal it-talba. 03.02 Kunsiderazzjoni u approvazzjoni tal-minuti tal-laqgħa preċedenti Il-laqgħa bdiet tard milli kien miftiehem għaliex il-Viċi Sindku kellha numru kbir ta' emendi li ma kienx possibbli li jinkitbu fuq il-karta u d- DSE kellu jittajpjahom fl-uffiċċju tiegħu. Id-DSE qara l-ittra ta' apoloġija li bagħatlu Jonathan Dingli. Il-KLM skużah b'vot unanimu u d-DSE kien mitlub li jiġbed l-attenzjoni ta' Jonathan Dingli biex ma jfallix. Il-minuti kif emendati minn Grace Marie Zerafa kienu meħuda bħala moqrija, ġew approvati u ffirmati, filwaqt li dawn kienu proposti mis-Sindku, issekondati minn Henry Zaffarese u kienu approvati b'vot unanimu. 03.03 Rapport Finanzjaru tat-tieni kwart 2019 Is-Sindku ippropona u Owen Sciberras issekonda it-tieni rapport finanzjarju April – Ġunju 2019. 03.04 Il-proċess tal-ħatra ta' Segretarju Eżekuttiv Dwar il-proċess tal-ingaġġ tas-Segretarju Eżekuttiv issa fadal l-aħħar applikant li kien ġab il-passmark għaliex dawk l-oħra ta' qablu min għal raġuni u min għal oħra, ma kienux iżjed interessati, jew sabu mpjieg ieħor. Hawn intqal illi dan kien għadu interessat u għada xtaq jiltaqa' mas-Sindku qabel ma jaċċetta l-kariga. Grace Marie Zerafa qalet illi tajjeb illi d-DSE jipprepara xi punti filwaqt li is-Sindku stieden lil Grace Marie Zerafa biex tkun ukoll preżenti. 03.05 Ħatra ta' Deputat Segretarju Eżekuttiv Is-Sindku talab lill-KLM jikkunsidra lill-Valerie Galea biex isservi ta' Deputat Segretarju Eżekuttiv. Grace Marie Zerafa qalet illi din qiegħda fi skala 13 u ma tistax tkun ikkunsidrata. Hija qalet illi barra minn hekk din taħdem bil-flexible hours filwaqt li kariga ta' responsabbilita' bħal din trid trid tkun flessibbli. Is-Sindku qal illi huwa ppropona lilha peress li hi l-aktar persuna li taf dwar il-KLM. Huwa qal li se jkun qed ikellimha u jagħmiliha ċara li trid tkun flessibbli għal dak kollu li jista' jinqala'. 03.06 Ħatra ta' board tal-intervisti għas-sejħa interna ta' skrivan Skala XV Is-sejħa interna għal skrivan skala XV issa għalqet u l-KLM kien infurmat illi kien hemm applikanta waħda li preżentement taħdem fil-Kunsill Lokali taż-Żurrieq. Se ssirilha intervista nhar il-Ħamis 22 t'Awwissu 2019 fil- 5.30pm minn board li kien maħtur waqt din is-seduta ffurmat mis-Sindku, Owen Sciberras u Henry Zaffarese. 03.07 Estenzjoni ta' skema GAL Xlokk Miżura 1 Restawr ta' Assi Artistiċi u Kulturali; sas-26 ta' Settembru f'nofsinhar. Għall-iskema tar-restawr li ħareġ il-Gal Xlokk, konna infurmati illi issa hemm estenzjoni. Il-perit ma setgħax jagħtina stima tar-restawr tan-niċċa ta' Santa Katarina fil-ħin għaliex il-KLM kien iddeċieda tard. Madankollu il-perit qalilna illi b'€10,000 x'aktarx nistgħu nirrestawraw aktar minn niċċa waħda. Minkejja li d-DSE kien informa lill-Perit biex jagħtina l- istimi tal-ħames niċeċ, il-KLM iddeċieda illi naħdmu fuq tliet niċeċ. Intant għall-iskema tar-restawr lokali se napplikaw mhux biss għar-restawr tat-Torri tal-Wilġa, iżda wkoll għar-restawr tal-Kappella ta' Santa Katerina bil-possibilita' illi ħafna dettalji jinġiebu minn applikazzjoni passata tal-2016. 03.08 Ċirkulari SPI/SCI/14/2019 - Skema Finanzjarja favur il-Komunita' – Community Inclusive Employment Scheme Dwar l-iskema tal-Employment Inclusive Scheme li għandha d-deadline tat-23 ta' Awwissu, intqal illi peress li l-KLM diġa' għandu impjegat diżabbli tal- Community Works Scheme, m'hemmx għalfejn napplikaw għaliha. 03.09 Skema taħwil ta' siġar – se jingħataw minn Ambjent Malta u l-Kunsill irid imantnihom. Il-KLM mhux se jipproċedi bl-iskema ta' Ambjent Malta dwar it-taħwil ta' siġar. Dan kien deċiż fid-dawl illi Infrastruttura Malta se jagħtuna numru ta' siġar u s-Sindku kien avviċinat sabiex nindikawlhom fejn dawn jistgħu jiġu mħawwla. Hawn kien deċiż illi noħorġu l-offerta pubblika tal-ġardinaġġ peress li issa l-ELC mhux se jagħtuna aktar dan is-servizz. Osservanza oħra li saret kienet dwar is-siġar li għandna mħawwlin fl-Imqabba per eżempju fi Ġnien Mikelang Sapiano. Is-Sindku qal illi siġar nistgħu inżidu biss fil- ġonna pubbliċi, filwaqt li Grace Marie Zerafa qalet illi hija tal-ideja li nirriplesjaw siġar li huma mejtin. Dwar din tal-aħħar kien hemm qbil unanimu. Punti Oħra • Is-Sindku talab lill-kunsillieri jappuntaw ġurnata li fiha se ssir il- kampanja ta' tindif bl-isem Clean up the World. Hu qal illi rridu noħorġu l-avviż għall-voluntieri filwaqt li dan ma jistax joħroġ mingħajr ma nagħżlu l-ġurnata u l-post. Intlaħaq qbil illi t-tindif se jsir nhar it-18 ta' Settembru mill-4.30 pm sas-7.00pm fi Triq iż- Żurrieq u Triq tas-Sejba. • Is-Sindku qal illi jrid ikun deċiż meta se jinżamm Jum l-Imqabba 2019. Grace Marie Zerafa qalet illi l-ewwel irridu naraw meta se ssir il- Griżma tal-Isqof ħalli l-avvenimenti ma' jaħbtux flimkien. Kien ikkuntattjat dak il-ħin il-Kappillan u kien deċiż illi l-aħjar ġranet ikunu id-19 t'Ottubru, l-Kunċert u l-20 t'Ottubru, l-Quddiesa. Dwar in- nominazzjonijiet iridu jitqassmu bieb bieb l-istediniet għalihom. Kien deċiż illi jingħata rikonoxximent lill-Sarah Camilleri li kienet nominata għall-Miss Universe u 'l Maria Ghigo għall-Atletika. Bħala preżentaturi se jkunu mistednin Edwin Gatt u / jew Mariah Casha u / jew Charles Farrugia u /jew Michael Sciortino. Dawn se jkunu akkumpanjati bħas-soltu bit-tfal tal-iskola. • Is-Sindku qal illi irridu naraw x'se nagħmlu dwar il-ħsara fil-latrina pubblika l-ġdida għaliex kull darba li jkun hemm attivita' tal-massa din qed tistadd u joħroġ il-materjal u l-likwidu għal barra t-triq. Dan reġa' ġara fil-festa ta' Santa Marija. Grace Marie qalet illi l- KLM irid jara jekk ix-xogħol sarx skont l-arti u s-sengħa u pproponiet li jsir rapport. Is-Sindku qal li jaqbel għaliex l-ispejjeż telgħu għal madwar €44,000.00. Kien hemm proposta li naraw insibux xi kuntrattur li jara il-katusi bil-camera u wkoll li jinqala' l-madum tal-parapett fuq is-sifun biex jerġgħu jinfetħu l-kaptelli li ingħalqu meta sar ir-refurbishment matul din is-sena. • Nathan Aquilina telaq fid-19.52pm. • Is-Sindku qal li kellu laqgħa ma' uffiċjali tal-LESA, prinċipalment ma' Stephen Cassar u Claudio Tonna fejn fiha mhux biss kien diskuss l- infurzar f'dak li għandu x'jaqsam mal-iskart u l-Eko-Wardens (issa nbidlilhom isimhom għax il-Wardens issa ġew Uffiċjali tal-Komunita') iżda wkoll il-moniteraġġ minħabba li trakkijiet goffi qed jgħaddu minn Triq Valletta. Matul din il-laqgħa is-Sindku kien infurmat illi se jintlaħaq ftehim ma' Greenpak biex jibdew joħorġu ċ-ċitazzjonijiet minn cctv fi żmien jumejn. • Omar Farrugia qal illi qed jaħseb li tkun imnedija Mobile App tal- Kunsill Lokali tal-Imqabba. Hu qal illi din ikollha l-faċilita' illi tiġbor notifications, u jkun per eżempju reġistrat kull talba għal servizz ta' skart goff. Hu qal illi diġa' kellem lil xi ħadd u bagħatlu stima ta' €4,850. Grace Marie Zerafa qalet illi din nistgħu inġibuha b'xejn minn għand studenti tal-MCAST. Ġie deċiż illi din tinżamm on hold peress li fil-mument m'għandniex riżorsi biżżejjed fl- uffiċċju. • Grace Marie Zerafa talbet illi l-imirja ta' Triq tas-Sejba għandhom jitnaddfu jew jinbidlu għax qalet illi huma imtappnin, speċjalment dik li hemm kantuniera ma' Triq il-Madonna tal-Ġilju. • Grace Marie Zerafa talbet biex jitnaddfu l-culverts kollha li hawn fir- raħal mill-ħaddiema tal-RSS. • Grace Marie Zerafa talbet biex il-ħaddiema tal-RSS inaddfu Triq it- Torri Vincenti. • Grace Marie Zerafa staqsiet jekk il-bins (inkluż id-doggy bins) li kienu ordnati għal Triq Valletta ġewx l-uffiċċju. Id-DSE qal li ma rahomx fl-uffiċini. • Grace Marie Zerafa issuġġeriet ħarġa għal Għawdex nhar it-13 ta' Hija qalet illi matulha se jkun hemm żjara fil-Mitħna sigrieta li ssoltu jitolbu ħlas ta' €2 għal kull persuna u din issa mhux qed tintalab bil-premessa li jġibu grupp huma u jidħlu fl-Isptar il-Qadim mingħajr ħlas. • Grace Marie Zerafa talbet update tal-Bord tal-Governanza. Id-DSE qal li ta ix-xhieda tiegħu u ma jafx jekk Dr Charlene Muscat kienetx għamlet affidavit bil-miktub. Se nitolbu update minn dan il-Board. • Owen Sciberras talab illi jitwaħħlu u-shape barrier/s fuq il-bankina fi Triq il-Parroċċa biex ma jibqgħux jitilgħu fuqha il-vetturi tqal u jkissru l-kaptelli tad-drenaġġ tar-residenti. • Owen Sciberras informa lill-KLM illi kellu laqgħa mal-librara u mas- Hu ippreżenta diversi proposti ta' titjib fil- librerija minħabba 9 nuqqasijiet. • Henry Zaffarese ilmenta mill-kwantita' ta' trab li hemm fil- karreġġjata fi Triq il-Konvoj ta' Santa Marija fuq in-naħa int u sejjer lejn il-Qrendi. Hu qal li dan sejjer kollu fir-residenzi tan- nies. 03.10 Approvazzjoni tal-iskeda tal-pagamenti numru 565. 03.11 Tmiem tal-laqgħa u qbil fuq data u ħin tal-laqgħa li jkun imiss. Il-laqgħa li jmiss setinżamm nhar is-17 ta' Settembru fil-5.00pm u din intemmet fid-21.00pm. Meħuda minn Anthony Bonello u approvati llum 17 ta' Settembru 2019 minn Omar Farrugia Deputat Segretarju Eżekuttiv Sindku